A picture containing graphical user interface

Description automatically generated

|  |  |
| --- | --- |
| Αρ. Πρωτ. 487 | Αθήνα 5/5/2025  Προς  Τους Συλλόγους Εκπαιδευτικών Π.Ε. |

**Οι ευθύνες της Κυβέρνησης και της Hellenic Train για το έγκλημα των Τεμπών δεν θα συγκαλυφθούν.**

**Μία μέρα πριν την 1η Μάη**, τη μέρα σύμβολο των αγώνων της παγκόσμιας εργατικής τάξης, τη μέρα που τιμάμε τους πρωτοπόρους αγωνιστές εργάτες του Σικάγο, όλους όσους δεν δίστασαν να μπουν μπροστά, να αφιερώσουν τη ζωή τους για εργασιακά δικαιώματα, για δημοκρατία, για λευτεριά αυτή τη μέρα **επέλεξε η διοίκηση της HELLENIC TRAIN κάνοντας επίδειξη θράσους, εκδικητικότητας και αυταρχισμού να απολύσει με συνοπτικές διαδικασίες, χωρίς καμία αιτιολογία, τον συνδικαλιστή μέλος της διοίκησης της ΓΣΕΕ Κώστα Γενιδούνια, πρώην Πρόεδρο του σωματείου μηχανοδηγών.**

Ένας συνδικαλιστής που με τις αποκαλύψεις και τις έγκαιρες και υπεύθυνες παρεμβάσεις του τίμησε τη θεσμική του θέση και προσπάθησε να προστατέψει το δημόσιο συμφέρον και την κοινωνία. **Δεν χωρά καμία αμφιβολία ότι η απόλυση Γενιδούνια μόνο τυχαία δεν είναι, αφού έγινε λίγες ώρες αφού ανακοινώθηκε στη Βουλή η δικογραφία για το έγκλημα των Τεμπών.**

Η κυβέρνηση των ιδιωτικοποιήσεων και της υποβάθμισης των δημοσίων δομών είναι αυτή που αγνοούσε προκλητικά τις προειδοποιήσεις του σωματείου μηχανοδηγών.

**Η εργοδοτική τρομοκρατία της Hellenic Train και η στοχοποίηση της ΝΔ** εις βάρος του συνδικαλιστικού κινήματος **με την απαράδεκτη απόλυση του πρώην Προέδρου των μηχανοδηγών Κώστα Γενιδούνια, δεν θα περάσει!**

Το ΔΣ της ΔΟΕ μαζί με τους εργαζόμενους, τη νεολαία, τα συνδικάτα, ολόκληρη την κοινωνία στεκόμαστε αταλάντευτα δίπλα στους εργαζόμενους στον σιδηρόδρομο και τον συνάδελφο Κώστα Γενιδούνια και απαιτούμε να ανακληθεί η απόλυσή του και να αποδοθεί δικαιοσύνη και τιμωρία στους υπεύθυνους του εγκλήματος των Τεμπών!

